कोतवाली क्षेत्र के गांव सुभानपुर निवासी जवाहरलाल पुत्र लालाराम अपनी पत्नी रामवती एवं आठ वर्षीय पुत्री आकांक्षा के साथ अपनी भांजी की शादी में मोहम्दाबाद गए थे। मंगलवार की शाम फर्रुखाबाद पहुंचे। वहां से ट्रेन पर सवार होकर रात नौ बजे कायमगंज स्टेशन पहुंचे। इसके बाद दंपति पैदल ही पटरी के किनारे-किनारे सुभानपुर गांव जाने को रवाना हुए। जवाहरलाल के मुताबिक पूर्वी केबिन से पहले आम के बाग से निकले चार लुटेरों ने उन्हें पकड़ लिया और तमंचा लगाकर मुंह बंद करने की धमकी दी। इसी बीच एक लुटेरे ने उसकी पत्नी के कानों से कुंडल नोच लिए। इस पर जवाहर ने लुटेरे से कहा कि जो लेना हो ले लो लेकिन हमें छोड़ दो। इस पर लुटेरों ने रुपए देने को कहा, तो जवाहर ने अपनी जेब में रखे रुपए दे दिए। लुटेरों ने यह बात पुलिस को न बताने एवं गांव में भी इसकी चर्चा न करने की धमकी दी। किसी से भी चर्चा की तो वह घर में आकर जान से मार देगे। पीड़ित का कहना है कि वह कोतवाली पुलिस को सूचना देगा।